smcproject/ml-wiki-sentences huggingface dataset:
ഈസ്ട്രജനുകൾ ഒറ്റയ്ക്കോ പ്രോജസ്റ്റോജനുകളുമായി സംയോജിപ്പിച്ചോ ഉപയോഗിക്കുന്നു.
അവ വൈവിധ്യമാർന്ന ഫോർമുലേഷനുകളിലും വിവിധ രീതിയിൽ ശരീരത്തിലേക്ക് കടത്തിവിടാം.
കൃത്രിമ ഈസ്ട്രജന്റെ ഉദാഹരണങ്ങളിൽ ബയോഐഡെന്റിക്കൽ എസ്ട്രാഡിയോൾ , നാച്ചുറൽ കോൻജുഗേറ്റഡ് ഈസ്ട്രജൻ , എഥിനൈൽസ്ട്രാഡിയോൾ പോലുള്ള സ്റ്റിറോയിഡൽ ഈസ്ട്രജൻ, ഡൈതൈൽസ്റ്റിൽബെസ്ട്രോൾ പോലുള്ള സിന്തറ്റിക് നോൺ-സ്റ്റിറോയിഡൽ ഈസ്ട്രജൻ എന്നിവ ഉൾപ്പെടുന്നു.
ഈസ്ട്രജനുകൾ മൂന്ന് തരം ലൈംഗിക ഹോർമോൺ അഗോണിസ്റ്റുകളിൽ ഒന്നാണ്, മറ്റുള്ളവ ടെസ്റ്റോസ്റ്റിറോൺ പോലെയുള്ള ആൻഡ്രോജൻ / അനാബോളിക് സ്റ്റിറോയിഡുകൾ , പ്രോജസ്റ്ററോൺ പോലുള്ള പ്രോജസ്റ്റോജനുകൾ എന്നിവയാണ്.
റഫറൻസുകൾ 1 2 3 4 പുറത്തേക്കുള്ള കണ്ണികൾ MedlinePlus DrugInfo medmaster-a682922
ഫലകം:Estradiol
ഈസ്റ്റർ ഇംഗ്ലീഷ് വിലാസം https://ml.wikipedia.org/wiki/Easter
യേശു ക്രിസ്തുവിന്റെ പുനരുത്ഥാനത്തിന്റെ ഓർമ്മ കൊണ്ടാടുന്ന ദിനമാണ്‌ ഈസ്റ്റർ (Easter) അഥവാ ഉയിർപ്പ് തിരുനാൾ.
ദുഃഖവെള്ളിയാഴ്ചക്ക് ശേഷം വരുന്ന ഞായറാഴ്ചയാണ്‌ ഈസ്റ്റർ ആചരിക്കുന്നത്.
ഭൂരിപക്ഷം ക്രിസ്തുമത വിശ്വാസികളും ഈ‍ ദിവസം സുപ്രധാന പുണ്യദിനമായി ആഘോഷിക്കുന്നു.
തിന്മയുടെയും അസത്യത്തിന്റെയും ജയം താൽക്കാലികം ആണെന്നും ഭൂരിപക്ഷത്തോടൊപ്പം വളഞ്ഞവഴികൾ തേടാതെ കഷ്ടങ്ങൾ സഹിച്ചും സത്യത്തിനു വേണ്ടി നില നിൽക്കണം എന്നും ആണ് ഈസ്റ്റർ നമുക്കു നൽകുന്ന രണ്ടു സുപ്രധാന പാഠങ്ങൾ.
ഈസ്റ്റർ ആചരണത്തിന്റെ ചരിത്രം
ആദ്യ നൂറ്റാണ്ടിൽ റോമിലെ ക്രിസ്ത്യാനികൾ ഈസ്റ്റർ ദിനത്തെ വിളിച്ചിരുന്നത് ആനന്ദത്തിന്റെ ഞായർ എന്നായിരുന്നു.
ക്രൈസ്തവ വിശ്വാസത്തിന്റെ കേന്ദ്രമർമ്മമായ പുനരുത്ഥാനത്തെ അനുസ്മരിക്കുന്ന ഈ ദിവസത്തിൽ ആദിമ പൗരസ്ത്യ സഭകളിലെ വിശ്വാസികൾ പരസ്പരം ഉപചാരം കൈമാറിയിരുന്നത് ഒരു വിശ്വാസപ്രഖ്യാപനത്തിലൂടെയാണ്. 'ക്രിസ്തു ഉയിർത്തെഴുന്നേറ്റു' എന്നൊരാൾ പറയുമ്പോൾ 'സത്യം സത്യമായ് അവിടുന്ന് ഉയിർത്തെഴുന്നേറ്റിരിക്കുന്നു' എന്ന് മറ്റേയാൾ  പ്രതിവചിക്കുമായിരുന്നത്രേ.
ആദ്യത്തെ മൂന്ന് നൂറ്റാണ്ടുകളിൽ പാസ്ക്ക (Pascha) എന്ന പേരിൽ  ഈസ്റ്റർ ആചരിച്ചിരുന്നു.
പാസ്ക്ക എന്ന പദം യഹൂദരുടെ പെസഹാ ആചരണത്തിൽ നിന്നാണ് ഉരുവായത്.
ഈ പാസ്ക്ക പെരുന്നാൾ പീഡാനുഭവും മരണവും ഉയിർപ്പും ചേർന്ന ഒരു സമഗ്ര ആഘോഷമായിരുന്നു.
നാലാം നൂറ്റാണ്ടു മുതൽ ദുഃഖവെള്ളി വേറിട്ട് ആഘോഷിച്ച് തുടങ്ങി.
ഇംഗ്ലണ്ടിലെ ആംഗ്ലോ-സാക്സോണിയന്മാർ ഈയോസ്റ്ററേ എന്ന ദേവതയെ ആരാധിച്ചിരുന്നു.
ഈയോസ്റ്ററേ ദേവതയുടെ പ്രീതിക്കായുള്ള യാഗങ്ങൾ ഏറെയും നടന്നിരുന്ന മാസത്തെ ഈസ്റ്റർ മാസം എന്നാണറിയപ്പെട്ടിരുന്നത്.
പിന്നീട് ക്രിസ്തുമതം അവിടെ പ്രചരിച്ചപ്പോൾ ഈസ്റ്റർ മാസത്തിൽതന്നെ ആചരിച്ചിരുന്ന ക്രിസ്തുവിന്റെ പുനരുത്ഥാനപ്പെരുന്നാളിനെ ഈസ്റ്റർ എന്നു വിളിച്ചു തുടങ്ങുകയും പിന്നീടത് സാർവത്രികപ്രചാരം നേടുകയും ചെയ്തു.
സുറിയാനി പാരമ്പര്യത്തിലുള്ള സഭകൾക്കിടയിൽ ഇപ്പോഴും ഈസ്റ്ററിനെ ഉയിർപ്പ് പെരുന്നാൾ എന്നർത്ഥമുള്ള ക്യംതാ പെരുന്നാൾ എന്ന്  വിളിക്കുന്ന പഴയ പതിവും നിലനിൽക്കുന്നു.
ഈസ്റ്റർ തീയതിയുടെ ഗണനം
എല്ലാ വർഷവും ഡിസംബർ ‍25-ന് ആഘോഷിക്കുന്ന ക്രിസ്തുമസിൽ നിന്നും വ്യത്യസ്തമായി ഈസ്റ്ററിന് സ്ഥിരമായ തീയതി ഇല്ല.
ഒരോ വർഷവും വ്യത്യസ്ത തീയതികളിലാണ് ഈസ്റ്ററും അതിനോടനുബന്ധിച്ച പീഡാനുഭവ വാരവും ആചരിക്കുന്നത്.
എല്ലാ സഭകളും നീസാൻ മാസം 14-ന്  ശേഷം വരുന്ന ഞായറാഴ്ച ഉത്ഥാനപ്പെരുന്നാൾ ആയി ആചരിക്കണമെന്ന് ക്രി.
വ 325-ൽകൂടിയ നിഖ്യാ സുന്നഹദോസിൽ തീരുമാനമായി.
ക്രിസ്തുവിന്റെ മരണം നീസാൻ 14-നായിരുന്നു എന്ന വിശ്വാസമാണ് ഈ നിശ്ചയത്തിന്റെ അടിസ്ഥാനം.
വസന്തകാലത്ത് മാർച്ച് -ഏപ്രിൽ മാസങ്ങളിലായിട്ടാണ് നീസാൻ മാസം വരുന്നത്.
വസന്തകാലത്ത് സൂര്യൻ ഭൂമദ്ധ്യരേഖയിൽ വരുന്ന ദിവസം അഥവാ വസന്ത വിഷുവം (Vernal Equinox) ആയ മാർച്ച് 21-ന് ശേഷം വരുന്ന പൂർണ ചന്ദ്രന് ശേഷം ഉള്ള ആദ്യത്തെ ഞായർ ഈസ്റ്റർ ആയി നിശ്ചയിക്കുന്ന രീതിയാണ് ഇപ്പോൾ ഉള്ളത്.
ഈ ഗണനപ്രകാരം ഈസ്റ്റർ വരാവുന്ന ഏറ്റവും നേരത്തെയുള്ള തീയതി മാർച്ച് 22-ഉം ഏറ്റവും വൈകിയുള്ള തീയതി ഏപ്രിൽ 25-ഉം ആണ്.
എന്നാൽ ജൂലിയൻ കലണ്ടർ അടിസ്ഥാനപ്പെടുത്തി ആരാധനാവർഷം നിശ്ചയിക്കുന്ന ചില പൗരസ്ത്യ സഭകളിൽ  (കലണ്ടറുകൾ തമ്മിലുള്ള 13 ദിവസത്തെ വ്യത്യാസം കാരണം) ഈസ്റ്റർ ദിവസം ഗ്രിഗോറിയൻ കലണ്ടറിലെ ഏപ്രിൽ 4 മുതൽ മേയ് 8 വരെയുളള ഒരു ഞായറാഴ്ചയാണ് ആചരിക്കുന്നത്.
1953-ൽ മലങ്കര സഭ കൂടി ഗ്രിഗോറിയൻ കലണ്ടർ സ്വീകരിച്ചതോടെ കേരളത്തിലെ ബഹുഭൂരിപക്ഷം സഭകളും ഒരേ ദിനമാണ് ഈസ്റ്റർ ആഘോഷിക്കുന്നത്.
എന്നാൽ കേരളത്തിലെ കൽദായ സുറിയാനി സഭയടക്കം ഏകദേശം 20 കോടി ക്രൈസ്തവർ ഇപ്പോഴും ജൂലിയൻ കലണ്ടർ അനുസരിച്ചാണ് ഈസ്റ്റർ തീയതി നിശ്ചയിക്കുന്നത് .
2010-ലെയും 2011-ലെയും ഈസ്റ്റർ ദിനങ്ങൾ രണ്ടു കലണ്ടർ സമ്പ്രദായങ്ങൾ പാലിക്കുന്ന സഭകളിലും ഒരേ ദിനമാണ് ആഘോഷിക്കപ്പെട്ടത്.
തുടർച്ചയായ വർഷങ്ങളിൽ ഇതു സംഭവിക്കുന്നത് അപൂർവ്വമാണ്.
മറ്റു വിശേഷങ്ങൾ അമേരിക്കയിൽ കുട്ടികളുടെ സങ്കൽപ്പത്തിൽ ഭംഗിയുള്ള ഐസ്റ്റർ മുട്ടകൾ കൊണ്ടു വരുന്നത് മുയലുകളാണെന്നാണ്.
ഫ്രെഡറിക് തോംസൺ ചക്രവർത്തി ഈസ്റ്റർ ദിനത്തിൽ പ്രകജകൾക്ക് താറാവു മുട്ടയുടെ ആകൃതിയിൽ ഈസ്റ്റർ മുട്ടകൾ നൽകിയിരുന്നു.
ബെൽജിയത്തിൽ ഈസ്റ്റർ മുട്ടകൾ കുന്നിൻ മുകളിൽ നിന്ന് താഴേക്ക് ഉരുട്ടിക്കളിക്കുന്ന വിനോദമുണ്ട്.
മഹാത്മ ഗാന്ധിയോടൊപ്പം ദീനബന്ധു റവ.
സി.എഫ്. ആൻഡ്രൂസ് സബർമതിയിൽ ഈസ്റ്റർ ആഘോഷിച്ചിട്ടുണ്ട്.
ഓസ്ട്രേലിയയിൽ ഈസ്റ്റർ ദിനത്തിൽ സമുദ്രസ്നാനത്തിന് പ്രാധാന്യമുണ്ട്.
തെക്കൻ കൊറിയക്കാർ ഈസ്റ്റർ ഗാനങ്ങൾ ആലപിക്കുന്നതിൽ കീടുതൽ ഉത്സാഹം കാണിക്കുന്നുണ്ട്.
സുമാത്രയിൽ ക്രൂബി ഫ്ലവറിനെ ഈസ്റ്റർ പുഷ്പമായി കണക്കാക്കുന്നു.
2001 മുതൽ 2020 വരെയുള്ള ഈസ്റ്റർ തീയതികളുടെ പട്ടിക (ഗ്രിഗോറിയൻ തീയതികളിൽ) വർഷം പൗർണ്ണമി ജ്യോതിശാസ്ത്ര ഗണന പ്രകാരം ഈസ്റ്റർ ജ്യോതിശാസ്ത്ര ഗണന പ്രകാരം (പൗർണ്ണമിക്ക് ശേഷമുള്ള ഞായർ) ഗ്രിഗോറിയൻ ഈസ്റ്റർ ജൂലിയൻ ഈസ്റ്റർ യഹൂദാ പെസഹ 2001 April 8 April 15 April 15 April 15 April 8 2002 March 28 March 31 March 31 May 5 March 28 2003 April 16 April 20 April 20 April 27 April 17 2004 April 5 April 11 April 11 April 11 April 6 2005 March 25 March 27 March 27 May 1 April 24 2006 April 13 April 16 April 16 April 23 April 13 2007 April 2 April 8 April 8 April 8 April 3 2008 March 21 March 23 March 23 April 27 April 20 2009 April 9 April 12 April 12 April 19 April 9 2010 March 30 April 4 April 4 April 4 March 30 2011 April 18 April 24 April 24 April 24 April 19 2012 April 6 April 8 April 8 April 15 April 7 2013 March 27 March 31 March 31 May 5 March 26 2014 April 15 April 20 April 20 April 20 April 15 2015 April 4 April 5 April 5 April 12 April 4 2016 March 23 March 27 March 27 May 1 April 23 2017 April 11 April 16 April 16 April 16 April 11 2018 March 31 April 1 April 1 April 8 March 31 2019 March 21 March 24 April 21 April 28 April 20 2020 April 8 April 12 April 12 April 19 April 9 ചിത്രസഞ്ചയം മത്തിയാസ് ഗ്രൂൺവാൾഡിന്റെ വിഖ്യാത ഈസ്റ്റർചിത്രം ഓർത്തഡോക്സ് ഐക്കൺ ശൈലിയിലുള്ള  ചിത്രം ഒരു പഴയകാല റഷ്യൻ ഈസ്റ്റർ ആശംസാ കാർഡ് Easter എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം ↑ Message of Easter ↑ ആനന്ദത്തിന്റെ ഞായർ ↑ കോട്ടയം ബാബുരാജ്, മലങ്കര സഭയുടെ ആചാരാനുഷ്ഠാനങ്ങൾ, ജിജോ പബ്ലിക്കേഷൻസ്, മണർകാട്,കോട്ടയം ↑ ↑ വിദ്യ, പേജ് 14, മാത്രുഭൂമി ദിനപത്രം, തൃശ്ശൂർ, -1917 ഏപ്രിൽ 14
ഈസ്റ്റർ ത്രിദിനം ഇംഗ്ലീഷ് വിലാസം https://ml.wikipedia.org/wiki/Paschal_Triduum
ദുഃഖവെള്ളിയാഴ്ച , വലിയ ശനിയാഴ്ച , ഈസ്റ്റർ എന്നീ മൂന്നു ദിവസങ്ങൾ ചേരുന്നതാണ് ഈസ്റ്റർ ത്രിദിനം അഥവാ പെസഹാ ത്രിദിനം എന്നറിയപ്പെടുന്നത്.
എങ്കിലും ക്രിസ്തീയ ആരാധനാക്രമമനുസരിച്ച് പെസഹ വ്യാഴാഴ്ച വൈകുന്നേരം ചൊല്ലുന്ന യാമപ്രാർത്ഥനകളോടുകൂടിയാണ് ഇതാരംഭിക്കുന്നത്.
ദുഃഖവെള്ളിയാഴ്ച
യേശുവിന്റെ പീഡാനുഭവവും കുരിശുമരണവും മൃതസംസ്കാരവുമാണ് ഈ ദിവസം ക്രൈസ്തവസഭ അനുസ്മരിക്കുന്നത്.
റോമൻ കത്തോലിക്കാ റീത്ത് അനുസരിച്ച് ദുഃഖവെള്ളിയാഴ്ച ഉപവസിക്കേണ്ട ദിവസമാണ് .
ഉപവാസ ദിനത്തിൽ ഒരു നേരത്തെ സമ്പൂർണ്ണ ഭക്ഷണമാണ് അനുവദിച്ചിട്ടുള്ളത്‌.
എന്നാൽ അതേദിവസം രണ്ടു ലഘുഭക്ഷണവും ജലപാനവും  ഉപവാസലംഘനമല്ല.
ഉച്ചക്ക് ശേഷമാണ് ദുഃഖവെള്ളിയാഴ്ച  ദിവസം തിരുക്കർമ്മങ്ങൾ ആരംഭിക്കുന്നത്.
പീഡാനുഭവവായന, സാർവത്രിക പ്രാർത്ഥന, കുരിശാരാധന, കുർബ്ബാന സ്വീകരണം, നഗരികാണിക്കൽ പ്രദക്ഷിണം, തിരുശരീര ചുംബനം, കബറടക്കം എന്നിവയാണ് ആ ദിവസത്തെ പ്രധാന ചടങ്ങുകൾ.
വലിയശനി (വിശുദ്ധ ശനി)
യേശുവിന്റെ ശരീരം കല്ലറയിൽ ശയിച്ച മണിക്കൂറുകളാണ് സഭ ഈ ദിവസം അനുസ്മരിക്കുന്നത്.
ദേവാലയങ്ങളിൽ പ്രത്യേകമായി ചടങ്ങുകൾ ഒന്നും തന്നെ ഉണ്ടാകില്ല.
അന്നേ ദിവസം കുർബ്ബാനയും ഉണ്ടായിരിക്കില്ല.
അൾത്താര ദുഃഖ വെള്ളിയാഴ്ചയിൽ എന്ന പോലെ ശൂന്യമായിരിക്കും.
സക്രാരി തുറന്നിട്ടിരിക്കും.
ആശിർവദിച്ച അപ്പമോ, പെസഹാ വ്യാഴാഴ്ച ആശിർവദിച്ച ഒസ്തികളിൽ ബാക്കി വന്നവയോ സക്രാരിയിൽ വെക്കില്ല.
സാധാരണഗതിയിൽ സങ്കീർത്തിയിൽ തെളിച്ചു വെച്ച തിരിയുടെ അകമ്പടിയോടെ പ്രത്യേക പീഠത്തിലാണ് ആശിർവദിച്ച ഒസ്തികൾ സൂക്ഷിച്ചു വെക്കുന്നത്.
അടിയന്തരമായി അന്ത്യ കൂദാശ നൽകേണ്ട അവസരത്തിൽ ഈ ഒസ്തിയാണ്  ഉപയോഗിക്കുന്നത്.
അന്ന് വൈകുന്നേരമാണ് ഈസ്റ്റർ ജാഗരണം ആരംഭിക്കുന്നത്.
പൊതു കലണ്ടർ പ്രകാരം അന്ന് ശനിയാഴ്ച തന്നെയാണെങ്കിലും ആരാധനക്രമം അനുസരിച്ച് തിരുനാളുകൾ കണക്കാക്കുന്നത് തലേ ദിവസത്തെ സായാഹ്ന പ്രാർത്ഥന മുതലായതിനാൽ ഈസ്റ്റർ ജാഗരണം വലിയ ശനിയാഴ്ച വൈകുന്നേരത്തോടെ ആരംഭിക്കും.
ഈസ്റ്റർ ഞായർ
ക്രൈസ്തവസഭയെ സംബന്ധിച്ചിടത്തോളം ഏറ്റവും പ്രധാനപ്പെട്ട ദിവസമാണ് ഈസ്റ്റർ ഞായർ.
ക്രിസ്തുവിന്റെ ഉയിർപ്പാണ് ഈ ദിവസം ക്രൈസ്തവസഭ അനുസ്മരിക്കുന്നത്.
ഉയിർപ്പുകാലത്തിന്റെ തുടക്കം ഈസ്റ്റർ ഞായർ ആണ്.
സാർവത്രിക സഭയിൽ ഞായറാഴ്ചയ്ക്ക് ഇത്രയേറെ പ്രാധാന്യം ലഭിക്കാനുള്ള പ്രധാനകാരണവും ഈസ്റ്റർ ഞായറാണ്.
ഈസ്റ്റർ ഞായറാഴ്ച വൈകുന്നേരം ചൊല്ലുന്ന യാമ പ്രാർത്ഥനയോട് കൂടി ഈസ്റ്റർ ത്രിദിനം സമാപിക്കും.
ഇതും കാണുക ആരാധനക്രമ വർഷം അവലംബം
ഈസ്റ്റർ ലില്ലി ഇംഗ്ലീഷ് വിലാസം https://ml.wikipedia.org/wiki/Hippeastrum_puniceum
കേരളത്തിൽ പരക്കെ കണ്ടുവരുന്ന വിദേശസസ്യമാണ് ഈസ്റ്റർ ലില്ലി (ശാസ്ത്രീയനാമം: Hippeastrum puniceum ).
ദക്ഷിണ അമേരിക്കയിലെ ഉഷ്ണമേഖലാ പ്രദേശങ്ങളാണ് സ്വദേശമെങ്കിലും ലോകമെമ്പാടുമുള്ള സമാന ആവാസവ്യവസ്ഥകളിൽ സ്വാഭാവികമായി വളരുന്നു .
ബാർബഡോസ് ലില്ലി , കൊക്കോവ ലില്ലി എന്നും അറിയപ്പെടുന്നു.
വിവരണം പൂക്കൾ
ബഹുവർഷിയായ സസ്യമാണെങ്കിലും മണ്ണിനു പുറത്തേക്ക് ഏതാനം മാസം ചിലപ്പോൾ കാണാറില്ല.
ഉള്ളിയുടേതു പോലുള്ള ഭൂകാണ്ഡത്തിൽ നിന്ന് 30-60 സെ.
നീളമുള്ള പാത്തി പോലുള്ള ഇലകളായാണ് സസ്യത്തിന്റെ രൂപം.
ഇലകൾക്ക് 3-4 സെ.
വീതിയുണ്ടാകും.
ഭൂകാണ്ഡത്തിന് ആറു മുതൽ പത്ത് സെന്റീമീറ്റർ വരെ വ്യാസമുണ്ടാകും .
കാണ്ഡത്തിൽ നിന്നും ഉയർന്നുവരുന്ന കുഴലാകൃതിയിലുള്ള തണ്ടുകളിലാണ് പുഷ്പങ്ങളുണ്ടാവുക.
ഓരോ തണ്ടിലും കൃത്യം രണ്ട് പൂവുകളാണുണ്ടാവുക.
പത്ത് സെന്റീമീറ്ററിലധികം വ്യാസമുള്ള ഓറഞ്ച് അല്ലെങ്കിൽ ചുവപ്പ് കലർന്ന ഓറഞ്ച് പുഷ്പങ്ങളിൽ 6-7 ഇതളുകളുണ്ടായിരിക്കും.
പരാഗണഭാഗങ്ങൾ മദ്ധ്യഭാഗത്തുനിന്നും അല്പം മുകളിലേക്ക് വളഞ്ഞാണ് നിലകൊള്ളുക.
പൂവിതളുകളിൽ അടിയിലുള്ളവയ്ക്ക് താരതമ്യേന വലിപ്പക്കുറവായിരിക്കും.
പൂവുകളുടെ മദ്ധ്യഭാഗം ഇളം മഞ്ഞയും ഇളം പച്ചയും ഇടകലർന്ന വിധത്തിലായിരിക്കും.
വർഷം മുഴുവൻ പൂക്കുമെങ്കിലും പ്രധാനമായും പുഷ്പിക്കുന്നത് മാർച്ച്, ഏപ്രിൽ മാസങ്ങളിലാണ്.
മണ്ണിനടിയിലുള്ള കാണ്ഡത്തിൽ വിവിധ ആൽക്കലോയിഡുകൾ അടങ്ങിയിരിക്കുന്നു.
ഇതിൽ വിഷാംശമുണ്ട് .
ഉഷ്ണമേഖലകളിലെ തെളിച്ചമുള്ള, നീർവാർച്ചയുള്ള, ഇളക്കമുള്ള മണ്ണിൽ സ്വാഭാവികമായി വളരുന്നു.
പൊതുവേ അലങ്കാരച്ചെടിയായി ഉപയോഗിക്കുന്നുണ്ട്.
ഹവായി , ലോഡ് ഹോവേ ദ്വീപ്, ന്യൂ കലെഡോനിയ തുടങ്ങി ചില പ്രദേശങ്ങളിൽ അധിനിവേശസസ്യമായി കണക്കാക്കുന്നു .
അവലംബം ചിത്രശാല പൂവ് പുഷ്പത്തിന്റെ സമീപദൃശ്യം മുകുളം ചിത്രീകരണം വിക്കിസ്പീഷിസിൽ Hippeastrum puniceum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Hippeastrum puniceum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഈസ്റ്റർ മുട്ട ഇംഗ്ലീഷ് വിലാസം https://ml.wikipedia.org/wiki/Easter_egg Decorated Easter eggs
ഈസ്റ്റർ മുട്ടകൾ പാസ്കൽ മുട്ടകൾ എന്നും അറിയപ്പെടുന്നു.
അലങ്കാരമുട്ടകളായ ഇവ സാധാരണ ഈസ്റ്റർ സമയത്ത് സമ്മാനങ്ങൾ ആയി ഉപയോഗിക്കാറുണ്ട്.
ഈസ്റ്റർ റ്റൈഡ് (ഈസ്റ്റർ സീസൺ) സീസണിൽ ഈസ്റ്റർ മുട്ടകൾ സാധാരണമാണ്.
ചായം പൂശിയ ചിക്കൻ മുട്ട ഉപയോഗിക്കണം എന്നതാണ് ഏറ്റവും പഴയ പാരമ്പര്യരീതി , എന്നാൽ ആധുനിക രീതിയിൽ നിറമുള്ള ഫോയിൽ പേപ്പർ കൊണ്ട് പൊതിഞ്ഞ ചോക്ലേറ്റ് മുട്ടകൾ, കൈകൊണ്ട് നിർമ്മിച്ച തടിയിലുള്ള മുട്ടകൾ, അല്ലെങ്കിൽ ചോക്ലേറ്റ് നിറച്ച പ്ലാസ്റ്റിക് മുട്ടകൾ എന്നിവ ഉപയോഗിക്കുന്നു.
എന്നിരുന്നാലും, കിഴക്കൻ യൂറോപ്യൻ പാരമ്പര്യത്തിൽ യഥാർത്ഥ മുട്ടകൾ ഉപയോഗിക്കുന്നത് തുടരുന്നു.
മുട്ടകൾ, പൊതുവേ, പ്രത്യുൽപാദനത്തിനും പുനർജന്മത്തിനും പരമ്പരാഗത ചിഹ്നമായിരിക്കുന്നു.
യേശുക്രിസ്തുവിൻറെ ഒഴിഞ്ഞ ശവകല്ലറയുടെ അടയാളമായി, ഈസ്റ്റർ മുട്ടകൾ യേശുവിൻറെ പുനരുത്ഥാനത്തെ പ്രതീകപ്പെടുത്തുന്നു Ukrainian Easter eggs Easter eggs from Sorbs Easter eggs from Lithuania Perforated egg from Germany , Sleeping Beauty Norwegian Easter eggs Easter eggs from Greece Perforated eggs Easter eggs from France American Easter egg from the White House Washington, D.C. Pace eggs boiled with onion skins and leaf patterns.
Easter eggs decorated with straw Easter egg from Poland Fabergé egg Giant easter egg, Bariloche , Argentina Giant pysanka from Vegreville , Alberta , Canada Giant easter egg or pisanica in Zagreb , Croatia Easter egg sculpture in Gogolin ഇതും കാണുക Washi Egg Balut Century egg Chinese red eggs Cascarón Easter Bilby Egg decorating in Slavic culture Festum Ovorum Kinder Surprise List of egg dishes List of foods with religious symbolism Resurrection of Jesus Salted duck egg Sham El Nessim Smoked egg Tea egg Vegreville egg Washi eggs അവലംബം ബാഹ്യ ലിങ്കുകൾ Easter eggs എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഈർക്കിൽ കളി
തെങ്ങിന്റെ ഈർക്കിലുകൾ ഉപയോഗിച്ച് കുട്ടികൾ കളിക്കുന്ന ഒരു നാടൻകളിയാണ് ഈർക്കിൽ കളി .
നൂറാംകോൽ , റാണിയും മക്കളും എന്നീ പേരുകളിലും ചില പ്രദേശങ്ങളിൽ ഈ കളി അറിയപ്പെടുന്നു.
രണ്ടോ അതിലധികമോ പേർ തറയിൽ ഇരുന്നാണ് കളിക്കുക.
വളരെ സൂക്ഷ്മതയും ശ്രദ്ധയും ആവശ്യമായ ഈ കളി കാറ്റടിക്കാത്ത മുറിക്കകത്തും കോലായിലും വച്ചാണ് സാധാരണ കളിക്കുക.
വ്യത്യസ്ത നീളങ്ങളിലുള്ള മൂന്നുതരം ഈർക്കിലുകളാണ് ഈ കളിയിൽ ഉപയോഗിക്കുന്നത്.
നാലിഞ്ചോളം നീളത്തിലുള്ള പത്ത് എണ്ണവും.
ആറിഞ്ചോളം നീളത്തിൽ രണ്ടെണ്ണവും പത്തിഞ്ചോളം വലിപ്പമുള്ള ഒരീർക്കിലുമാണ് കളിക്കു വേണ്ടത്.
ഓരോ തരം ഈർക്കിലിനും വ്യത്യസ്ത വിലയാണുള്ളത്.
ചെറിയ ഈർക്കലിനു 10-ഉം ഇടത്തരത്തിനു 50-ഉം ഏറ്റവും വലിയ ഒരു ഈർക്കലിനു 100-ഉം ആണ് വില.
ഈ ഈർക്കിലുകൾ പകുത്ത് കുരിശുരൂപത്തിൽ പിടിച്ച് നിലത്തേക്ക് ചെറിയ ശക്തിയിൽ ഇടും.
ചിതറിക്കിടക്കുന്ന ഈർക്കിലുകൾ മറ്റു ഈർക്കിലുകൾ അനങ്ങാതെ സൂക്ഷ്മതയോടെ ഓരോന്നായി എടുക്കണം.
ഏറ്റവും വലിയ ഈർക്കിലിനു മുകളിൽ ഒരു ഈർക്കിലെങ്കിലും വന്നില്ലെങ്കിൽ ആ കളിക്കാരൻ അവസരം അടുത്ത കളിക്കാരനു കൈമാറണം.
നിലത്ത് വീണിരിക്കുന്ന ഈർക്കലുകൾ ഓരോന്നായി മറ്റുള്ള ഈർക്കലുകൾ അനങ്ങാതെ എടുക്കണം.
പുറത്തേക്ക് ഒറ്റയായി തെറിച്ചു വീണിരിക്കുന്ന ഈർക്കിലുകളെ ആദ്യം കൈക്കലാക്കുന്നു.
പിന്നീട് ഏതെങ്കിലും ഈർക്കിൽ ഉപയോഗിച്ച് സൂക്ഷ്മതയോടെ മറ്റു ഈർക്കിലുകളെ ചിള്ളി മാറ്റി പുറത്തെടുക്കണം.
കൂടെയുള്ള കളിക്കാർ ഈർക്കിൽ അനങ്ങുന്നുണ്ടോ എന്നു നിരീക്ഷിക്കും.
അനങ്ങിയാൽ കളിനിർത്തി അടുത്തയാൾക്കു കളിക്കാം.
അനങ്ങുന്നതുവരെ സ്വന്തമായി കിട്ടിയ ഈർക്കിലിന്റെ വില കൂട്ടി വെക്കും.
മുഴുവൻ ഈർക്കിലുകളും എടുക്കാനായാൽ 300 വില ആ കളിക്കാരനു ലഭിക്കും.
കളിയിൽ വിദഗ്ദ്ധനായാൽ ഉയരത്തിൽ നിന്നും, ശക്തിയിലും ഈർക്കിൽ കൂട്ടം താഴോട്ടിട്ട് ഏറ്റവും വലിയ ഈർക്കിലിനു മുകളിൽ ഒന്നോ രണ്ടൊ ഈർക്കിൽ മാത്രം വരുന്ന വിധം ചിതറി ഇടാനും മറ്റുള്ള ഈർക്കലുകൾ പരസ്പരം തൊടാതെ അകന്നു വീഴ്താനും സാധിക്കും.
നിബന്ധനകൾ ഈർക്കിലുകൾ കുരിശുരൂപത്തിൽ പിടിക്കണം.
തറയിലേക്കിട്ടു ചിതറിക്കുമ്പോൾ 100 എന്ന ഈർക്കലിനു മുകളിൽ ഏതെങ്കിലും ഒരു ഈർക്കൽ ഉണ്ടായിരിക്കണം.
എല്ലാ ഈർക്കലും അനങ്ങാതെ എടുത്താൽ തുടർന്നു കളിക്കാം.
പുറംകണ്ണികൾ അവലംബം ↑ ↑
കിംങ്സ് ഗാംബിറ്റ് ഇംഗ്ലീഷ് വിലാസം https://ml.wikipedia.org/wiki/King%27s_Gambit
ചെസ്സിലെ ഒരു പ്രാരംഭനീക്കമായ കിംങ്സ് ഗാംബിറ്റ് തുടങ്ങുന്നത് ഇങ്ങനെയാണ്: 1.
വെള്ള ഒരു കാലാളിനെ കറുപ്പിന് വെട്ടാനുവദിച്ച് കറുപ്പിന്റെ e-കാലാളിനെ മധ്യഭാഗത്ത് നിന്ന് വഴി തിരിച്ചു വിട്ട് d4 എന്ന നീക്കത്തിലൂടെ മധ്യഭാഗം നേടുക എന്ന ഉദ്ദേശ്യത്തോടെ നീക്കുന്ന പ്രാരംഭനീക്കമാണിത്.
കറുപ്പ് അധികം ലഭിച്ച കാലാളിനെ നിലനിർത്താനായാൽ വെള്ളയുടെ രാജാവിന്റെ ഭാഗം ദുർബലമാകുന്നു എന്നതാണ് ഈ പ്രാരംഭനീക്കത്തിന്റെ തത്ത്വം.
വെള്ളയ്ക്കാകട്ടെ നഷ്ടപ്പെട്ട കാലാളിനു പകരം ആക്രമണത്തിനുള്ള അവസരങ്ങൾ കൂടുതൽ ലഭിയ്ക്കുകയും ചെയ്യുന്നു
കിംഗ്ഫിഷർ എയർലൈൻസ് ഇംഗ്ലീഷ് വിലാസം https://ml.wikipedia.org/wiki/Kingfisher_Airlines ഇംഗ്ലീഷ് വിലാസം https://ml.wikipedia.org/wiki/Kingfisher_Airlines
മുംബൈ ആസ്ഥാനമായി പ്രവർത്തിച്ചിരുന്ന ഒരു ഇന്ത്യൻ വിമാനകമ്പനി ആയിരുന്നു കിംഗ്ഫിഷർ ഐയർലൈൻസ് .
2011 ഡിസംബർ വരെ കിംഗ്ഫിഷർ എയർലൈൻസ് ഇന്ത്യയിലെ രണ്ടാമത്തെ വലിയ വിമാനസേവനകമ്പനിയായിരുന്നു.
എന്നാൽ 2012-ൽ കമ്പനി വൻ സാമ്പത്തിക പ്രതിസന്ധി നേരിടുകയുണ്ടായി.
ജീവനക്കർക്കു വേതനം കൊടുക്കാൻ കഴിയാതെയും കടബാദ്ധ്യത  മൂലം സേവനം നിർത്തി വെയ്ചു.
ശംബള കുടിശ്ശിക തീർക്കണം എന്നാവശ്യപ്പെട്ട് ജീവനക്കാർ സമരം ചെയ്തതു മൂലമാണ് അടച്ചുപ്പൂട്ടൽ നേരിട്ടത്.
വ്യോമയാന ഡയറക്‌ടറേറ്റ്‌ ജനറൽ ലൈസൻസ് പുതുക്കുവാൻ 2012 ഡിസംബർ 31 വരെ സാവകാശം നൽകിയെങ്കിലും കിംഗ്ഫിഷറിനു പുനരരുദ്ധാരണ പദ്ധതി സമർപ്പിക്കുവാൻ സാധിച്ചില്ല.
ആയതിനാൽ 2013 ജനുവരി ഒന്നിനു തന്നെ 2012 നവംബറിൽ താത്ക്കാലികമായി റദ്ദാക്കിയ ലൈസൻസ് പൂർണമായും റദ്ദാക്കി.
ബെംഗളൂരു ആസ്ഥാനമയി പ്രവർത്തിക്കുന്ന യുണൈറ്റഡ് ബ്രൂവറീസിന്റെ ഉടമസ്ഥതയിൽ 2003-ൽ വിമാന സർവീസ് കമ്പനി തുടങ്ങി.
2005 മേയ് ഒൻപതു മുതൽ കിംഗ്ഫിഷർ ഐയർലൈൻസ് അവരുടെ ആഭ്യന്തര വിമാന സേവനം ആരംഭിച്ചു.
2008 സെപ്റ്റംബർ മൂന്നു മുതൽ അന്താരാഷ്ട്ര സർവീസിനു തുടങ്ങി.
ആരംഭം മുതലെ നഷ്ടത്തിൽ പ്രവർത്തിച്ചിരുന്ന കമ്പനി എയർ ഡെക്കാൻ പൂർണ്ണമയും ഏറ്റടുത്തതോടെ വീണ്ടും കടത്തിലായി.
വിമാനം കിംഗ്ഫിഷർ ഐയർലൈൻസ് വിമാനക്കൂട്ടം വിമാനം പ്രവർത്തനത്തിൽ യാത്രക്കാർ കുറിപ്പ്‌ എയർബസ്‌ A319-133 1 വി. ഐ. പി. വി. ഐ. പി. യു ബി ഗ്രൂപ്പ് എയർബസ്‌ A320-232 2 134 ATR 72-500 3 66 ബോയിങ് 727-044 1 വി. ഐ. പി വി. ഐ. പി യു. ബി. ഗ്രൂപ്പ് ആകെ 7 അവലംബം കിംഗ്ഫിഷർ  ‌‌ATR 72 വിമാനം കോഴിക്കോട് അന്താരാഷ്ട്ര വിമാനത്താവളത്തിലെ റൺ‌വേയിയിൽ
വിമാനസർവീസുകളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കിംഗ്സ് ഇന്ത്യൻ ആക്രമണം ഇംഗ്ലീഷ് വിലാസം https://ml.wikipedia.org/wiki/King%27s_Indian_Attack
വെളുപ്പിന്റെ ഒരു പ്രാരംഭനീക്കമായ കിംഗ്സ് ഇന്ത്യൻ ആക്രമണം ( KIA ), ബാർക്സാ സിസ്റ്റം (ജെഡിയോൺ ബാർക്സായ്ക്ക് ശേഷം പേര് നല്കപ്പെട്ടു) എന്നും അറിയപ്പെടുന്നു.
പ്രധാനമായും ബോബി ഫിഷറാണ് ഈ പ്രാരംഭനീക്കം ഉപയോഗിച്ചിരുന്നത്.
ഈ ഓപ്പണ്ണിങ്ങിന് കൃത്യമായ നീക്കക്രമമില്ല, ഓപ്പണ്ണിങ്ങിനുപരി വ്യത്യസ്തമായ നീക്കക്രമങ്ങളിലൂടെ രൂപപെടുന്ന സിസ്റ്റമായാണ് ഇത് പരിഗണിക്കുന്നത്.
1.e4 നു ശേഷം d3, Nd2, Ngf3, g3, Bg2, 0-0 എന്നീ നീക്കങ്ങളിലൂടെയാണ് വെളുപ്പ് ഈ സിസ്റ്റം രൂപപെടുന്നത്.
1.g3 , 1.
Nf3 , 1.d3 എന്നിവയിലൂടെയും ഈ സിസ്റ്റം സാധ്യമാണ്.
കിംഗ്സ്ബർഗ്ഗ്
അമേരിക്കൻ ഐക്യനാടുകളിൽ കാലിഫോർണിയ സംസ്ഥാനത്തെ ഫ്രെസ്നോ കൗണ്ടി യിൽ സ്ഥിതിചെയ്യുന്ന ഒരു പട്ടണമാണ് കിംഗ്സ്ബർഗ്ഗ് .
( ഇത് മുമ്പ്, കിംഗ്സ് റിവർ സ്വിച്ച്, വീറ്റ്‍വില്ലെ, കിംഗ്സ്ബറി, ഡ്രാപ്പേർസ്‍വില്ലെ, ഫാർലെവിൽ, ഫാർലിവില്ലെ, കിംഗ്സ്ബർഘ് എന്നിങ്ങനെയൊക്കെ അറിയപ്പെട്ടിരുന്നു).
കിംഗ്സ് നദി യോരത്ത് സമുദ്രനിരപ്പിൽനിന്ന് ഏകദേശം 302 അടി (92 മീറ്റർ) ഉയരത്തിൽ സെൽമ പട്ടണത്തിന് 5 മൈൽ (8 കിലോമീറ്റർ) തെക്കു കിഴക്കായിട്ടാണ് ഈ പട്ടണം സ്ഥിതി ചെയ്യുന്നത്.
ഫ്രെസ്നോ പട്ടണത്തിൽനിന്ന് അരമണിക്കൂര് ദൂരത്തിലും കാലിഫോർണിയ സെൻട്രൽ കോസിറ്റ്, സിയേറ നെവാദ മലനിരകളിനിന്ന് നിന്ന് രണ്ടുമണിക്കൂർ ദൂരത്തിലുമാണ് ഇത് സ്ഥിതിചെയ്യുന്നത്.
2010 ലെ യു.എസ്. സെൻസസ് അനുസരിച്ച് ഈ പട്ടണത്തിലെ ജനസംഖ്യ 11,382 ആയിരുന്നു.
കിംഗ്സ്റ്റൺ, ന്യൂയോർക്ക്
കിംഗ്സ്റ്റൺ അമേരിക്കൻ ഐക്യനാടുകളിലെ സംസ്ഥാനമായ ന്യൂയോർക്കിലെ അൾസ്റ്റർ കൗണ്ടിയുടെ ആസ്ഥാനമായ നഗരമാണ്.
ന്യൂയോർക്ക് നഗരത്തിന് 91 മൈൽ (146 കിലോമീറ്റർ) വടക്കായും അൽബാനിക്ക് 59 മൈൽ (95 കിലോമീറ്റർ) തെക്കുഭാഗത്തായുമാണ് ഇത് സ്ഥിതിചെയ്യുന്നത്.
അമേരിക്കൻ ഐക്യനാടുകളിലെ സെൻസസ് ബ്യൂറോ മാൻഹട്ടനു ചുറ്റുമുള്ള ന്യൂയോർക്ക് മെട്രോപൊളിറ്റൻ പ്രദേശവുമായി നഗരത്തിന്റെ മെട്രോപൊളിറ്റൻ പ്രദേശത്തെ വിഭാഗീകരിക്കുന്നു.
ഇത് 1777 ൽ ന്യൂയോർക്കിന്റെ ആദ്യത്തെ തലസ്ഥാനമായി മാറി.
അമേരിക്കൻ വിപ്ലവ യുദ്ധത്തിലെ സരടോഗ യുദ്ധങ്ങൾക്ക് ശേഷം ഒക്ടോബർ 13 ന് ബ്രിട്ടീഷുകാർ നഗരം തീവച്ചു നശിപ്പിച്ചു.
പത്തൊൻപതാം നൂറ്റാണ്ടിൽ ഈ പ്രദേശത്ത് പ്രകൃതിദത്ത സിമന്റ് കണ്ടെത്തിയതിനുശേഷം നഗരം ഒരു പ്രധാന ഗതാഗത കേന്ദ്രമായി മാറി.
റെയിൽ‌വേ, കനാൽ കണക്ഷനുകൾ വഴി മറ്റ് വിപണികളിലേക്ക് ഇതിന് ബന്ധങ്ങളുണ്ടായിരുന്നു.
അവലംബം ↑ ↑ ↑ New York-Newark, NY-NJ-CT-PA Combined Statistical Area Archived 2014-12-29 at the Wayback Machine .
, United States Census Bureau .
Accessed December 28, 2014.
കിംഗ്സ് കാന്യൺ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Kings_Canyon_National_Park General Grant tree , located in the General Grant Grove of giant sequoias in Kings Canyon National Park
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിൽ സ്ഥിതിചെയ്യുന്ന ദേശീയോദ്യാനമാണ് കിംഗ്സ് കാന്യൺ ദേശീയോദ്യാനം (ഇംഹ്ലീഷ്: Kings Canyon National Park ).
1940 ലാണ് ഇത് സ്ഥാപിതമായത്.
ദേശീയോദ്യാത്തിന്റെ ആകെ വിസ്തൃതി 461,901 acres (721.720 sq mi; 186,925 ha; 1,869.25 km 2 ) ആണ്.
നിരവധി ജയന്റ് സെക്കോയ മരങ്ങളെ ഈ ഉദ്യാനത്തിൽ സംരക്ഷിച്ചുവരുന്നു.
സെക്കോയ ദേശീയോദ്യാനത്തിന്റെ തുടർച്ചയെന്നോണം അതിന്റെ വടക്കു ഭാഗത്തായാണ് കിംഗ്സ് കാന്യൺ സ്ഥിതിചെയ്യുന്നത്.
ഈ രണ്ട് ഉദ്യാനങ്ങളേയും നാഷണൽ പാർക് സർവീസ് സംയുക്തമായി സെക്കോയ ആൻഡ് കാന്യൺ ദേശീയോദ്യാനങ്ങൾ എന്ന പേരിൽ പരിപാലിച്ചുവരുന്നു.
1976-ൽ യുനെസ്കൊയുടെ സംരക്ഷിത ജൈവമണ്ഡലം എന്ന പദവിയും ഈ ഉദ്യാനങ്ങൾക്ക് ലഭിച്ചിരുന്നു.
കിംഗ്സ് ക്രോസ് സെയ്ന്റ് പാൻക്രാസ് ട്യൂബ് സ്റ്റേഷൻ ഇംഗ്ലീഷ് വിലാസം https://ml.wikipedia.org/wiki/King%27s_Cross_St.
_Pancras_tube_station
ലണ്ടനിലുള്ള ഒരു ഭൂഗർഭ റയിൽവേ സ്റ്റേഷനാണ് കിംഗ്സ് ക്രോസ് സെയ്ന്റ് പാൻക്രാസ് ട്യൂബ് സ്റ്റേഷൻ .
കിംഗസ് ക്രോസ് സ്റ്റേഷന്റെയും പാൻക്രാസ് സ്റ്റേഷന്റെയും പ്രധാന ലൈനുകളും ഈ സ്റ്റേഷൻ കൈകാര്യം ചെയ്യുന്നുണ്ട്.
ലണ്ടനിലെ ഏറ്റവും വലിയ ഇന്റർചെയ്ഞ്ച് സ്റ്റേഷൻ കൂടിയാണിത്.
മനോഹരമായി സജ്ജീകരിച്ച ടിക്കറ്റ് കൌണ്ടറുകളും, ഇരിപ്പിടങ്ങളും, മറ്റു അത്യാധുനിക സൌകര്യങ്ങളും ഈ സ്റ്റേഷന്റെ പ്രത്യേകതയാണ്.
അവലംബം 1 2 3 4
കിംഗ്‌ ദിനോസർ ഇംഗ്ലീഷ് വിലാസം https://ml.wikipedia.org/wiki/King_Dinosaur
1956-ൽ ഇറങ്ങിയ ഒരു സയൻസ്-ഫിക്ഷൻ ചലച്ചിത്രം ആണ് കിംഗ്‌ ദിനോസർ .
ഇതിന്റെ സംവിധാനം നിർവഹിച്ചിരിക്കുന്നത് ബെർട്ട് ഐ ഗോർഡോൻ ആണ്.
1960-ൽ നാലു ബഹിരാകാശ സഞ്ചാരികൾ നോവ എന്ന ഒരു ഭുമിയോടു സാദൃശ്യം ഉള്ള ഗ്രഹത്തിൽ കോളനി വൽകരണത്തിന്റെ സാധ്യത പഠിക്കാൻ ചെല്ലുന്നതും അവിടെ അവർ ദിനോസറുകളെ അഭിമുഖീകരിക്കുന്നതും മറ്റും ആണ് കഥ തന്തു.
പുറത്തേക് ഉള്ള കണ്ണികൾ King Dinosaur ഇന്റർനെറ്റ് മൂവി ഡാറ്റാബേസിൽ King Dinosaur ഓൾമുവീയിൽ
കിംഗ്‌ ഫഹദ് ജലധാര ഇംഗ്ലീഷ് വിലാസം https://ml.wikipedia.org/wiki/King_Fahd_Fountain ജിദ്ദയിലെ കിംഗ്‌ ഫഹദ് ജലധാര
ലോകത്തിലെ ഏറ്റവും കൂടുതൽ ഉയരത്തിലുള്ള ജലധാരയാണ് ജിദ്ദയിലെ കിംഗ്‌ ഫഹദ് ജലധാര .
ജിദ്ദ ജലധാര എന്നും ഇത് അറിയപ്പെടുന്നു.
അൽ ഹംറയിൽ പലസ്തീൻ സ്ട്രീറ്റ് കടലിനോട് ചേരുന്ന ഭാഗത്താണ് ജിദ്ദയിലെ പ്രധാന ആകർഷണമായ കിംഗ്‌ ഫഹദ് ജലധാര സ്ഥിതി ചെയ്യുന്നത് .
രൂപകല്പന ജലധാര സൂര്യാസ്തമയ സമയത്ത്
1980ൽ നിർമിച്ച ഈ ജലധാര 312 മീറ്റർ (1024 അടി ) ഉയരമുള്ളതാണ്.
ഉയരത്തിന്റെ കാര്യത്തിൽ ജിദ്ദ ജലധാര ഗിന്നസ് ബുക്കിൽ സ്ഥാനം പിടിച്ചിട്ടുണ്ട്.
ചെങ്കടലിലെ ഉപ്പുവെള്ളമാണ് ഇതിൽ ഉപയോഗിക്കുന്നത്.
മണിക്കൂറിൽ 375 കിലോമീറ്റർ വേഗതയിൽ വെള്ളം പമ്പ് ചെയ്യുന്ന 3.5 മെഗാവാട്ട് ശക്തിയുള്ള മൂന്നു സെന്ററിഫ്യുജൽ പമ്പുകളും പതിനെട്ടു അനുബന്ധ പമ്പുകളും ഉപയോഗിച്ചാണ് ഈ ജലധാര പ്രവർത്തിക്കുന്നത്.
രാത്രി സമയത്ത് ശക്തി കൂടിയ 500 ഓളം വൈദ്യുതിവിളക്കുകൾ ഇതിന്റെ മനോഹാരിത വർദ്ധിപ്പിക്കുന്നു അവലംബം
കിംഗ്‌ഡം ടവർ ഇംഗ്ലീഷ് വിലാസം https://ml.wikipedia.org/wiki/Kingdom_Tower
പണി പൂർത്തിയാക്കുപ്പോൾ ലോകത്തിലെ എറ്റവും‌ ഉയരം കൂടിയ കെട്ടിടം ആയിരിക്കും സൗദിഅറേബ്യയിലെ ജിദ്ദയിൽ 3290 അടി ഉയരത്തിൽ നിർമ്മിക്കുന്ന കിംഗ്‌ഡം ടവർ (അറബി: ബുർജ് അൽ മംലക്ക).
വടക്കൻ ജിദ്ദയിൽ ചെങ്കടലിനോട് ചേർന്ന് 53 ലക്ഷം സ്ക്വയർ മീറ്ററിലധികം വിസ്തൃതിയിലുള്ള കിംഗ്‌ഡം സിറ്റിയിലാണ് ഈ കെട്ടിടം നിർമ്മിക്കുന്നത്.
ഒരു കിലോമീറ്റർ ഉയരമുള്ള ലോകത്തിലെ ആദ്യ കെട്ടിടവും ഇതായിരിക്കും.
സൗദി രാജകുടുംബത്തിന്റെ കമ്പനിയായ കിംഗ്‌ഡം ഹോൾഡിംഗ്‌ കമ്പനിയാണ്‌ കെട്ടിടം നിർമ്മിക്കുന്നത് ..
കിംഗ്‌ഡം ഹോൾഡിംഗ്‌ കമ്പനിക്ക് കീഴിൽ ജിദ്ദയുടെ വടക്കൻ മേഖലയിൽ നിർമ്മിക്കുന്ന കിംഗ്‌ഡം സിറ്റിയുടെ മുഖ്യ ശ്രദ്ധാ കേന്ദ്രമാകുന്ന ഈ ടവർ ഉയരത്തിലെന്ന പോലെ മറ്റു പല സംവിധാനങ്ങളിലും പ്രത്യേകതയുള്ളതായിരിക്കും.
പഞ്ചനക്ഷത്ര ആഡംബര ഹോട്ടലായ ഫോർസീസണ് പുറമെ ഫോർസീസൺ അപ്പാർട്ട്‌മെന്റ്‌സ്, ലോകോത്തര നിലവാരത്തിലുള്ള ഓഫിസ് മുറികൾ, നിരീക്ഷണ കേന്ദ്രം എന്നിവയുമുണ്ടാകും.
കൂടാതെ ഹോട്ടലുകൾ, ഫ്‌ളാറ്റുകൾ എന്നിവ ഉൾപ്പെടുന്ന കിംഗ്‌ഡം ടവറിൽ 80000 പേർക്ക്‌ താമസിക്കാനുള്ള സൗകര്യം ഉണ്ടാകും.
എൽ.കെ. അനന്തകൃഷ്ണയ്യർ ഇംഗ്ലീഷ് വിലാസം https://ml.wikipedia.org/wiki/L.
_Ananthakrishna_Iyer
നരവംശശാസ്ത്രത്തിനു സവിശേഷ സംഭാവനകൾ നൽകിയ കേരളീയപണ്ഡിതനായിരുന്നു ‍ എൽ. കെ അനന്തകൃഷ്ണയ്യർ .
പാലക്കാട്ട് ലക്ഷ്മീനാരായണപുരം ഗ്രാമത്തിൽ 1861-ൽ കൃഷ്ണയ്യരുടെയും സുബ്ബലക്ഷ്മി അമ്മാളുടെയും പുത്രനായി ഇദ്ദേഹം ജനിച്ചു.
ഹൈസ്കൂൾ വിദ്യാഭ്യാസത്തിനുശേഷം മദ്രാസ് ക്രിസ്ത്യൻ കോളജിൽ ചേർന്ന് ശാസ്ത്രവിഷയത്തിൽ ബി.എ. ബിരുദം സമ്പാദിച്ചു (1883).
അവിടത്തെ പ്രിൻസിപ്പലായിരുന്ന ഡോ. വില്യം മില്ലർ അനന്തകൃഷ്ണയ്യരിൽ വലിയ സ്വാധീനം ചെലുത്തുകയുണ്ടായി.
സഹപ്രവർത്തകർ, സുഹൃത്തുക്കൾ എന്നിവരുമായി അടുത്തിടപഴകാനും തന്റെ അനുഭവജ്ഞാനം വികസിപ്പിക്കാനും ഇദ്ദേഹം പ്രത്യേകം താത്പര്യം പ്രദർശിപ്പിച്ചിരുന്നു.
ഈ അനുഭവമാണ് പിൽക്കാലത്ത് നരവംശശാസ്ത്രഗവേഷണത്തിൽ ഇദ്ദേഹത്തിനുണ്ടായ താത്പര്യത്തിന്നടിസ്ഥാനം.
വഹിച്ച പദവികൾ
ഇന്ത്യയിൽ നരവംശശാസ്ത്രഗവേഷണത്തിന് ഔദ്യോഗികമായ അംഗീകാരം ലഭിച്ചത് സർ ഹെർബർട് റിസ്ലിയുടെ ശ്രമഫലമായാണ്.
അങ്ങനെ 1902-ൽ റിസ്ലി തന്നെ ഇന്ത്യൻ എത്നോഗ്രാഫിക് സർവെ ഉദ്ഘാടനം ചെയ്തു.
തുടർന്ന് വിവിധ സംസ്ഥാനങ്ങളിൽ നരവംശശാസ്ത്ര ഗവേഷണങ്ങൾ ആരംഭിച്ചു.
അതോടുകൂടി കൊച്ചിസംസ്ഥാനത്തെ നരവംശശാസ്ത്രവകുപ്പിന്റെ സൂപ്രണ്ടായി അനന്തകൃഷ്ണയ്യർ നിയമിതനായി.
ഇദ്ദേഹത്തിന്റെ ഗവേഷണഫലങ്ങൾ രണ്ടു വാല്യങ്ങളായി പ്രസിദ്ധീകരിക്കപ്പെട്ടു (Cochin Tribes Castes 1904-06).
അവ ഇന്ത്യൻ നരവംശ ശാസ്ത്രത്തിലെ ക്ലാസ്സിക്കുകളായി കരുതപ്പെടുന്നു.
തുടർന്ന് തൃശൂരിലെ കാഴ്ചബംഗ്ലാവിന്റെയും മൃഗശാലയുടെയും സൂപ്രണ്ടായി അനന്തകൃഷ്ണയ്യർ നിയമിക്കപ്പെട്ടു.
1921-ൽ ഇദ്ദേഹം കൊൽക്കത്ത സർവകലാശാലയുടെ നരവംശ ശാസ്ത്രവകുപ്പിൽ അധ്യാപകനായും തുടർന്ന് പ്രസ്തുത വകുപ്പിന്റെ തലവനായും ബോർഡ് ഒഫ് സ്റ്റഡീസിന്റെ ചെയർമാനായും സേവനം അനുഷ്ഠിച്ചു.
1924-ൽ മൈസൂറിലെ നരവംശശാസ്ത്ര സർവെയുടെ ചുമതല വഹിക്കുവാനും ഇദ്ദേഹം നിയോഗിക്കപ്പെട്ടു.
മൈസൂർ സംസ്ഥാനത്തെ ആദിവാസികളെയും വിഭിന്നജാതികളെയും പറ്റി ഇദ്ദേഹം പ്രസിദ്ധീകരിച്ച നാലു വാല്യങ്ങളുള്ള ഗ്രന്ഥം (The Mysore Tribes and Castes) ഇന്ത്യൻ നരവംശശാസ്ത്രത്തിനു ലഭിച്ച മറ്റൊരു മുതൽക്കൂട്ടാണ് (1924-34).
1924-ൽ പ്രസിദ്ധീകൃതമായ സുറിയാനി ക്രിസ്ത്യാനികളെ സംബന്ധിച്ച നരവംശപഠനം (Anthropology of the Syrian Christians) ഇദ്ദേഹത്തിന്റെ ഈടുറ്റ മറ്റൊരു കൃതിയാണ്.
പ്രശസ്തി പാശ്ചാത്യദേശങ്ങളിൽ
അനന്തകൃഷ്ണയ്യരുടെ പ്രശസ്തി പാശ്ചാത്യദേശങ്ങളിൽ എത്തിച്ചേർന്നു.
യൂറോപ്പിലെ അനേകം സർവകലാശാലകൾ ഇദ്ദേഹത്തെ പ്രഭാഷണം നടത്തുന്നതിനു ക്ഷണിച്ചു.
ഫ്ലോറൻസ് സർവകലാശാല ഇദ്ദേഹത്തിന് യൂണിവേഴ്സിറ്റി മെഡൽ സമ്മാനിച്ചു.
1934-ൽ ലണ്ടനിൽ നടന്ന അന്താരാഷ്ട്ര-നരവംശശാസ്ത്രസമ്മേളനത്തിൽ നരവംശശാസ്ത്ര-സാമൂഹ്യശാസ്ത്രവിഭാഗത്തിന്റെ ഉപാധ്യക്ഷനായി ഇദ്ദേഹം തിരഞ്ഞെടുക്കപ്പെട്ടു.
ഫ്രഞ്ചു പ്രസിഡന്റ് ഇദ്ദേഹത്തെ ഓഫീസർ ഡി അക്കാദമി സ്ഥാനം നൽകി ബഹുമാനിച്ചപ്പോൾ ഇന്ത്യാ ഗവൺമെന്റ് ഇദ്ദേഹത്തിന് ദിവാൻ ബഹദൂർ എന്ന ബിരുദം നൽകി.
ബ്രസ്ലാ സർവകലാശാല ഇദ്ദേഹത്തിന് ഡോക്ടർ ബിരുദം സമ്മാനിച്ചു.
1937 ഫെബ്രുവരി 26-ന് ഇദ്ദേഹം അന്തരിച്ചു.
അനന്തകൃഷ്ണയ്യരുടെ പുത്രനായ എൽ.എ. കൃഷ്ണയ്യരും പൌത്രനായ എൽ.കെ. ബാലരത്നവും നരവംശശാസ്ത്രപണ്ഡിതൻമാരാണ്.